b'\n_START_ARTICLE_\nRjavi srakoper\n_START_SECTION_\nRaz\xc5\xa1irjenost\n_START_PARAGRAPH_\nIma zelo \xc5\xa1iroko obmo\xc4\x8dje raz\xc5\xa1irjenosti, ki ga ocenjujejo na 10 milijonov kvadratnih kilometrov. \xc5\xbdivi po vsej Evropi in preko Bli\xc5\xbenjega vzhoda do Mongolije. Pozimi ga videvajo po vsej Afriki, vse do Ju\xc5\xbenoafri\xc5\xa1ke republike. V zadnjem \xc4\x8dasu opa\xc5\xbeajo upad populacije, ki \xc5\xa1teje okoli 10 milijonov osebkov, vendar ne v tolik\xc5\xa1ni meri, da bi ga smatrali za globalno ogro\xc5\xbeeno vrsto._NEWLINE_V Sloveniji ocenjujejo gnezdilno populacijo na 20.000 do 30.000 parov. Tako kot v vsej srednji Evropi ga ogro\xc5\xbea intenzifikacija kmetijstva - uporaba pesticidov in drugih strupov, kr\xc4\x8denje mejic in sajenje monokultur. Zato je uvr\xc5\xa1\xc4\x8den v slovenski Rde\xc4\x8di seznam pti\xc4\x8dev gnezdilcev (Aves) kot potencialno ogro\xc5\xbeen.'